b'\n_START_ARTICLE_\nJavier Aquino\n_START_SECTION_\nSeurajoukkueura\n_START_PARAGRAPH_\nAquino aloitti ammattilaisuransa vuonna 2010 meksikolaisessa Cruz Azulissa. Tammikuussa 2013 h\xc3\xa4n siirtyi Segunda Divisi\xc3\xb3nissa palanneeseen Villarreal CF:\xc3\xa4\xc3\xa4n. Villarreal-debyyttins\xc3\xa4 h\xc3\xa4n teki tammikuussa 2013 H\xc3\xa9rcules CF:\xc3\xa4\xc3\xa4 vastaan. Elokuussa 2014 Aquino siirtyi lainalle madridilaiseen Rayo Vallecanoon. H\xc3\xa4n pelasi Rayossa 24 ottelua. Kauden p\xc3\xa4\xc3\xa4tteeksi Tigres de la UANL osti Aquinon 3,43 miljoonan punnan siirtosummalla.\n_START_SECTION_\nMaajoukkueura\n_START_PARAGRAPH_\nAlle 23-vuotiaiden maajoukkueessa pelannut Aquino teki maajoukkuedebyyttins\xc3\xa4 hein\xc3\xa4kuussa 2011 Chile\xc3\xa4 vastaan Copa Am\xc3\xa9ricassa, jossa h\xc3\xa4n pelasi Meksikon kaikki ottelut. Vuonna 2012 Aquino oli voittamassa Meksikolle sen jalkapallohistorian ensimm\xc3\xa4isen kansainv\xc3\xa4lisen turnauksen voiton, kun se voitti olympiakultaa Lontoossa. H\xc3\xa4n kuului my\xc3\xb6s Meksikon jalkapallomaajoukkueeseen Maanosaliittojen cupissa 2013 sek\xc3\xa4 Copa Am\xc3\xa9ricassa 2015.'